ಶ್ರೀ ವೇಙ್ಕಟೇಶ ಮಙ್ಗಳಾಶಾಸನಮ್

ಶ್ರಿಯಃ ಕಾನ್ತಾಯ ಕಲ್ಯಾಣನಿಧಯೇ ನಿಧಯೇ‌உರ್ಥಿನಾಮ್ |
ಶ್ರೀವೇಙ್ಕಟ ನಿವಾಸಾಯ ಶ್ರೀನಿವಾಸಾಯ ಮಙ್ಗಳಮ್ || ೧ ||

ಲಕ್ಷ್ಮೀ ಸವಿಭ್ರಮಾಲೋಕ ಸುಭ್ರೂ ವಿಭ್ರಮ ಚಕ್ಷುಷೇ |
ಚಕ್ಷುಷೇ ಸರ್ವಲೋಕಾನಾಂ ವೇಙ್ಕಟೇಶಾಯ ಮಙ್ಗಳಮ್ || ೨ ||

ಶ್ರೀವೇಙ್ಕಟಾದ್ರಿ ಶೃಙ್ಗಾಗ್ರ ಮಙ್ಗಳಾಭರಣಾಙ್ಘ್ರಯೇ |
ಮಙ್ಗಳಾನಾಂ ನಿವಾಸಾಯ ಶ್ರೀನಿವಾಸಾಯ ಮಙ್ಗಳಮ್ || ೩ ||

ಸರ್ವಾವಯ ಸೌನ್ದರ್ಯ ಸಮ್ಪದಾ ಸರ್ವಚೇತಸಾಮ್ |
ಸದಾ ಸಮ್ಮೋಹನಾಯಾಸ್ತು ವೇಙ್ಕಟೇಶಾಯ ಮಙ್ಗಳಮ್ || ೪ ||

ನಿತ್ಯಾಯ ನಿರವದ್ಯಾಯ ಸತ್ಯಾನನ್ದ ಚಿದಾತ್ಮನೇ |
ಸರ್ವಾನ್ತರಾತ್ಮನೇ ಶೀಮದ್-ವೇಙ್ಕಟೇಶಾಯ ಮಙ್ಗಳಮ್ || ೫ ||

ಸ್ವತ ಸ್ಸರ್ವವಿದೇ ಸರ್ವ ಶಕ್ತಯೇ ಸರ್ವಶೇಷಿಣೇ |
ಸುಲಭಾಯ ಸುಶೀಲಾಯ ವೇಙ್ಕಟೇಶಾಯ ಮಙ್ಗಳಮ್ || ೬ ||

ಪರಸ್ಮೈ ಬ್ರಹ್ಮಣೇ ಪೂರ್ಣಕಾಮಾಯ ಪರಮಾತ್ಮನೇ |
ಪ್ರಯುಞ್ಜೇ ಪರತತ್ತ್ವಾಯ ವೇಙ್ಕಟೇಶಾಯ ಮಙ್ಗಳಮ್ || ೭ ||

ಆಕಾಲತತ್ತ್ವ ಮಶ್ರಾನ್ತ ಮಾತ್ಮನಾ ಮನುಪಶ್ಯತಾಮ್ |
ಅತೃಪ್ತ್ಯಮೃತ ರೂಪಾಯ ವೇಙ್ಕಟೇಶಾಯ ಮಙ್ಗಳಮ್ || ೮ ||

ಪ್ರಾಯಃ ಸ್ವಚರಣೌ ಪುಂಸಾಂ ಶರಣ್ಯತ್ವೇನ ಪಾಣಿನಾ |
ಕೃಪಯಾ‌உ‌உದಿಶತೇ ಶ್ರೀಮದ್-ವೇಙ್ಕಟೇಶಾಯ ಮಙ್ಗಳಮ್ || ೯ ||

ದಯಾ‌உಮೃತ ತರಙ್ಗಿಣ್ಯಾ ಸ್ತರಙ್ಗೈರಿವ ಶೀತಲೈಃ |
ಅಪಾಙ್ಗೈ ಸ್ಸಿಞ್ಚತೇ ವಿಶ್ವಂ ವೇಙ್ಕಟೇಶಾಯ ಮಙ್ಗಳಮ್ || ೧೦ ||

ಸ್ರಗ್-ಭೂಷಾಮ್ಬರ ಹೇತೀನಾಂ ಸುಷಮಾ‌உ‌உವಹಮೂರ್ತಯೇ |
ಸರ್ವಾರ್ತಿ ಶಮನಾಯಾಸ್ತು ವೇಙ್ಕಟೇಶಾಯ ಮಙ್ಗಳಮ್ || ೧೧ ||

ಶ್ರೀವೈಕುಣ್ಠ ವಿರಕ್ತಾಯ ಸ್ವಾಮಿ ಪುಷ್ಕರಿಣೀತಟೇ |
ರಮಯಾ ರಮಮಾಣಾಯ ವೇಙ್ಕಟೇಶಾಯ ಮಙ್ಗಳಮ್ || ೧೨ ||

ಶ್ರೀಮತ್-ಸುನ್ದರಜಾ ಮಾತೃಮುನಿ ಮಾನಸವಾಸಿನೇ |
ಸರ್ವಲೋಕ ನಿವಾಸಾಯ ಶ್ರೀನಿವಾಸಾಯ ಮಙ್ಗಳಮ್ || ೧೩ ||

ಮಙ್ಗಳಾ ಶಾಸನಪರೈರ್-ಮದಾಚಾರ್ಯ ಪುರೋಗಮೈಃ |
ಸರ್ವೈಶ್ಚ ಪೂರ್ವೈರಾಚಾರ್ಯೈಃ ಸತ್ಕೃತಾಯಾಸ್ತು ಮಙ್ಗಳಮ್ || ೧೪ ||

ಶ್ರೀ ಪದ್ಮಾವತೀ ಸಮೇತ ಶ್ರೀ ಶ್ರೀನಿವಾಸ ಪರಬ್ರಹ್ಮಣೇ ನಮಃ

Web Url: http://www.vignanam.org/veda/sree-venkatesha-mangalaasaasanam-shuddhakannada.html